钦定古今图书集成/理学汇编/字学典/第095卷 > 蔡琰
## 钦定古今图书集成/理学汇编/字学典/第095卷 > 蔡琰

按《后汉书列女传》：“蔡琰，字文姬，蔡邕之女也。博学有
才辨，又妙于音律。兴平中，乱没于南匈奴。曹操赎之。
操因问曰：‘闻夫人家多坟籍，犹能忆识不’？文姬曰：‘昔
亡父赐书四千许卷，今所诵忆裁四百馀篇耳’。操曰：
‘今当使十吏就夫人写之’。文姬曰：‘男女之别，礼不亲
授，乞给纸笔，真草唯命’。”于是缮书送之，文无遗误。
按《古今传授笔法》：蔡邕得笔法于神人传女文姬按《法书要录》：“邕女琰甚贤明。亦工书。”

按：《黄山谷集》，蔡琰、胡笳引自书十八章，极可观。